Polisieman, sewe ander vas vir renosterstroperyArgieffoto Brig. Hangwani Mulaudzi, woordvoerder van die polisie, sê die agt verdagtes is Sondagoggend in hegtenis geneem. Drie van die verdagtes, twee Mosambiekers en ‘n Zimbabwiër, is op ‘n private wildplaas in die Rankin’s Pass-gebied in hegtenis geneem waar hulle glo op pad was om ‘n renoster te stroop. Mulaudzi sê nog twee verdagtes, ‘n plaaslike inwoner en ‘n vrou van Botswana, is buite die reservaat in hegtenis geneem nadat hulle die ander verdagtes afgelaai het. “Nog drie verdagtes is in Vaalwater in hegtenis geneem waar hulle in ‘n wegkommotor vir die renosterhorings gesit en wag het.” Mulaudzi sê die polisie het op ‘n .375-jaggeweer, ‘n knaldemper, ‘n byl, ‘n Toyota Tazz en ‘n Nissan Hardbody-bakkie beslag gelê. Die verdagtes staan tereg op aanklagte van poging tot renosterstropery en die onwettige besit van ‘n vuurwapen.